***Hepatit C-*nin patogenezi,laborator diaqnozu və müalicəsi.**

A və B hepatitləri məlum olduqdan sonra müəyyən olundu ki,virus etiologiyalı bəzi hepatitlər nə A, nə də B hepatit virusları tərəfindən törədilmir.<nə A,nə B> hepatitlərinin etiologiyasının uzun müddətli öyrənilməsi nəticəsində yeni hepatit virusu kəşf edildi və o *C hepatit* virusu adlandırıldı.Sonralar müəyyən edildi ki,<nə A,nə B> hepatitlərinin əsas törədicisinin C hepatit virusu olmasına baxmayaraq,onlarin törədilməsində digər hepatit virusları da iştirak edir.

Müasir təsnifatda C hepatit virusu *Flaviviridae* fəsiləsinin *Hepacivirus* cinsinə aid edilmişdir.

Xəstəliyin patogenezi və klinik təzahürləri

Gizli dövr 6-7 həftə davam edir.C hepatitinin patogenezi virusun hepatositlərdə çoxalması nəticəsində qaraciyərin funksiyalarının pozulmasını ifadə edir.Klinik gedişinə görə B hepatitinə nisbətən yüngül gedişə malik olan C hepatiti çox vaxt subklinik əlamətlərə malik olur.Yalnız 20-30 % hallarda sarılıq,10-20 % hallarda isə qızdırma,anoreksia,zəiflik,qarın nahiyyəsində ağrılar kimi qeyri-spesifik əlamətlərlə təzahür edir.Xəstəliyin kəskin sarılıqlı formaları digər kəskin hepatitlərdən fərqlənmir.Sarılıqsız formalara tez-tez rast gəlinir,lakin bu zaman xəstəliyi qanda alanin-transaminazananın artmasına əsasən aşkar etmək olar.Xəstələrin 70-90 %-də *xroniki hepatit* inkişaf edir,bunların da əksəriyyətində *xronik aktiv hepatit* və təqribən 10-20 %-də *sirroz*,bəzən isə *hepatosellular karsinoma* inkişaf edir.

*3-cü genotiplə* törədilən xəstəliklərdə öz-özünə sağalma daha çox hallarda müşahidə edilir.*4-cü genotip* isə kəskin formadan sonra daha çox xronikləşməyə meyilli olan xəstəlik törədir.

Mikrobioloji diaqnostika

Seroloji müayinə virusa qarşı anticisimlərin İFA vaitəsilə təyin edilməsinə əsaslanır.CHV-na qarşı anticisimlər xəstələrin təqribən 50-70 %-də klinik əlamətlərdə eyni vaxtda,qalan hallarda isə bundan 3-6 həftə sonra aşkar edilir və illərlə saxlanılır.Özək,qişa,NS3 və NS4 proteinlərinə qarşı anticisimlər zəif titrlərdə olur.Xəstələrin qanında virus RNT-ni real taym ZPR vasitəsilə aşkar etmək olar,bu üsulla həmçinin virusun genotipini də təyin etmək mümkündür.

Müalicə

C hepatitinin müasir müalicəsində alfa-interferon və ribavirin kombinasiyası tətbiq edilir.Bu müalicə xəstələrin təqribən 50 %-də effektli olsa da,*1-ci genotiplə* törədilmiş C hepatitində zəif effektə malik olur.*2-ci genotipdə* törədilmiş C hepatiti isə müalicəyə nisbətən asanlıqla tabe olur.